MJESEC HRVATSKE KNJIGE 2022.

Gradska knjižnica Slavonski Brod

 **15.10. – 31.12.2022.**

**- Natječaj za kratku humorističnu priču "klUPKO smijeha 2023."**

 - Natječaj u organizaciji uduge UPKO je namijenjen svim generacijama s područja cijele RH, s rokom slanja humorističnih priča do 31.12.2022., i održava se u suorganizaciji Gradske knjižnice Slavonski Brod, Gradske knjižnice Nova Gradiška i Gradske i sveučilišne knjižnice Osijek. Priča ne smije biti prethodno objavljena i važno je da je vedrog i/ili humorističnog sadržaja. Najuspješnijim autorima slijede novčane nagrade koje će se dijeliti na svečanoj dodjeli u veljači 2023. godine u Gradskoj knjižnici Slavonski Brod.

**15.10. – 22.10.2022.**

**- Čitateljski maraton – „Minuta za čitanje“**

- Svi zainteresirani na adresu elektroničke pošte Knjižnice šalju svoje videozapise čitanja teksta u trajanju od jedne minute. Tekstovi trebaju biti povezani s ovogodišnjom temom Mjeseca hrvatske knjige – Generacija K. Svi će videozapisi 23. 10. biti objavljeni na središnjem portalu.

**17.10.2022. (ponedjeljak)**

13,00 – 14,00 sati

- **Krunoslav Mikulan – vrijeme je za knjigu**

- susret s književnikom

- programu će nazočiti učenici petih, šestih, sedmih i osmih razreda dviju OŠ A.M. i I.G.K.

- moderator Matea Žilić

**17.10. – 28.10.2022.**

18,00 -19,00 sati

- **Izložba jesenskih plodova**

- autor Udruga žena „Smiljak“ iz Oprisavaca

**18.10.2022. (utorak)**

12,00 – 13,00 sati

- **Promocija zbirke pjesama „Slagalice“ autora Milana Bešlića**

**19.10.2022. (srijeda)**

17,00 – 18,00 sati

- **Putujmo Europom**

- pričaonica za djecu mlađe predškolske dobi

- Pričaonica je namijenjena djeci do 5 godina i održat će se s ciljem upoznavanja europskih država i njihovih zanimljivosti u pogledu arhitekture, kulture, znanosti i poznatih ličnosti. Čitat će se priče o pojedinim državama i glavnim gradovima, a djeca će ih na karti Europe obilježavati malim zastavicama.

- voditeljica Iva Šokčević

17,30 – 19,00 sati

- **Dramatizacija proze**

- radionica za učenike srednjih škola: Klasične gimnazije fra Marijana Lanosovića, Srednje škole Matije Antuna Reljkovića, Gimnazije Matija Mesić i Tehničke škole

- voditeljica Mihaela Šebalj Zavor

**20.10.2022. (četvrtak)**

19,30 – 20,30 sati

- **Predstavljanje zbirke haiku poezije Noćni jasmin autora Gorana Gatalice**

- Predstavljanje višejezične knjige haiku poezije Noćni jasmin uključuje čitanja izabranih haiku pjesama podijeljenih u 4 ciklusa po godišnjim dobima te glazbeni prilog s melodijama koje asociraju na godišnja doba, uz instrumente poput gonga, australskog didžeridua, glazbenih vilica, raznih šuškalica i sl.

**25.10.2022. (utorak)**

**- Radionica izrade glagoljičkih slova**

**-** U suorganizaciji Knjižnice i Udruge za promicanje kulture i obrazovanja održat će se radionica izrade glagoljičkih slova u kombiniranoj tehnici – glini i gipsu. Zainteresirani učenici viših razreda osnovne škole Hugo Badalić upoznat će se tako s prvim pismom kojim su Hrvati bilježili svoj materinski jezik

- voditeljice Irena Mikajević i Josipa Žarković

**26.10.2022. (srijeda)**

17,00 – 18,00 sati

- **Upoznajmo Hrvatsku**

- pričaonica za djecu starije predškolske dobi

- Pričaonica je namijenjena djeci od 5 do 7 godina i održat će se s ciljem upoznavanja hrvatskih gradova i njihovih zanimljivosti u pogledu arhitekture, kulture, znanosti i poznatih ličnosti. Čitat će se priče o pojedinim gradovima, a djeca će ih na karti Europe obilježavati malim zastavicama.

- voditeljica Matea Žilić

2.11.2022. (srijeda)

U toku su dogovoru

- **Da sam ja Tadija**

- literarna radionica s učenicima 8. razreda osnovnih škola

- voditeljica Marina Đukić

2.11.2022.

Sjećanje na Tadiju – izložba kaširanih crno-bijelih fotgrafija

- izložbu će pripremiti Mirna Grubanović

3.11.2022. (četvrtak)

18,00 – 19,00 sati

- **Brodski pjesnici Tadiji**

- pjesnička večer

**2.11.2022. (srijeda)**

18,00 – 19,00 sati

- **Izložba Sto godina Hrvatskog lista: od Lista do Glasa**

**-** Održat će se svečano otvorenje izložbe o osječkim novinama autorice Marine Vinaj u suradnji Knjižnice i Muzeja Slavonije Osijek.
Bogata zbirka osječkih novina Muzeja Slavonije prikuplja osječke dnevne i tjedne listove od 1848. do danas, a u svom fondu Muzej čuva i kompletna godišta Hrvatskog lista, osječkog dnevnika koji je izlazio od 1920. do 1945. godine.

- Izložbu će predstaviti dr. sc. Marina Vinaj, knjižničarska savjetnica Muzeja Slavonije Osijek

**8.11.2022. (utorak)**

12,30 – 13,30 sati

- **Važnost čitanja u digitalno doba**

**-** predavanje dr. sc. Anite Peti-Stantić, autorice brojnih knjiga o čitalačkoj pismenosti te redovite profesorice i voditeljice Katedre za slovenski jezik i književnost Filozofskog fakulteta Sveučilišta u Zagrebu

- predavanju će nazočiti učenici srednjih škola

10.11.2022. (četvrtak)

- dogovor oko termina je u toku

- **Slika Doriana Graya**

- Parlaonica inspirirana romanom Oscara Wildea progovara o sindromu opsjednutosti vlastitim izgledom, o vanjskoj ljepoti i o traženju vlastitog identiteta, što je problem s kojim se suočava većina mladih. Parlaonica će se održati s učenicima viših razreda osnovne škole, s postavljenim oprečnim tezama i uz prisustvo komisije

- sudjeluju učenici OŠ Antun Mihanović

11.11.2022.

18,00 – 19,00 sati

- **Predstavljanje zbirke priča Ne možeš ti to autora Tomislava Sabljića**

- zbirku će predstaviti urednica Sanja Vučković i sam autor

**16.11.2022. (srijeda)**

- 18,00 – 19,00 sati

- Promocija knjige Župa sv. Jurja mučenika Podlapac/Podlapača 1702.-2022. autora Đure Mesića

15.10. -15.11.

prodaja knjižnih viškova i otpisane građe po simboličnoj cijeni

„**Svaka knjiga nađe svoga čitatelja“**